ORDE do 29 de outubro de 2004 pola que se modifica a do 17 de xaneiro de 2003, pola que se actualizan os ficheiros automatizados de datos de carácter persoal existentes na Consellería de Innovación, Industria e Comercio e se procede á creación do ficheiro automatizado de datos de carácter persoal correspondente ao Rexistro de Organizacións de Consumidores e Usuarios de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 12/11/2004

A Lei orgánica 15/1999, do 13 de decembre (BOE nº 298, do 14 de decembro), regula o tratamento de datos de carácter persoal rexistrados en soportes físicos, así como o uso posterior destes datos polos sectores público e privado.
A finalidade desta regulación é protexer os dereitos fundamentais das persoas físicas e especialmente a súa honra e intimidade, tanto persoal como familiar.
No seu artigo 20.1º dispón que a creación, modificación ou supresión dos ficheiros das administracións públicas só se poderán facer por medio dunha disposición xeral publicada no BOE ou diario oficial correspondente.
Para dar cumprimento a este precepto publicouse a Orde do 17 de xaneiro de 2003, pola que se actualizan os ficheiros de carácter persoal existentes na Consellería de Innovación, Industria e Comercio, onde se recolle a creación do ficheiro automatizado de datos de carácter persoal correspondente ao Rexistro de Organizacións de Consumidores e Usuarios de Galicia.
Non obstante o anterior, a evolución da actividade administrativa supón a creación de novos ficheiros de carácter persoal, como o de Distribución de Publicacións, o da Escola Galega de Consumo e o do Laboratorio de Consumo de Galicia, o que obriga, de acordo coa citada Lei orgánica 15/1999, do 13 de decembro, á modificación da Orde do 17 de xaneiro de 2003, para a incorporación a ela dos ficheiros referenciados.
En consecuencia, en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e do seu presidente, modificada parcialmente pola Lei 11/1998, do 20 de outubro,
DISPOÑO:
Artigo único.
Modifícase a Orde do 17 de xaneiro de 2003, pola que se actualizan os ficheiros de carácter persoal existentes na Consellería de Innovación, Industria e Comercio, e procédese á creación dos ficheiros automatizados de datos de carácter persoal correspondentes á Distribución de Publicacións, á Escola
Galega de Consumo e ao Laboratorio de Consumo de Galicia, engadindo para iso tres números 16, 17 e 18 ao anexo da citada orde, co seguinte contido:
16. Distribución de publicacións.
Finalidade.
Distribuír as publicacións propias ou alleas que decide o Instituto Galego de Consumo, no marco da defensa dos intereses dos consumidores e usuarios.
Usos previstos.
Elaboración de relacións nominativas e de etiquetas para o envío das publicacións do Instituto Galego de Consumo.
Procedemento de recollida de datos.
Formularios de recollida de datos por distintos medios físicos ou electrónicos e tamén a través de entidades públicas ou privadas.
Estrutura básica.
Base de datos.
Tipos de datos.
De carácter identificativo: nome, enderezo, teléfono e correo electrónico.
Cesións previstas.
A empresas distribuidoras ou ás oficinas postais.
Órganos da Administración responsables do ficheiro.
Instituto Galego de Consumo.
Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Instituto Galego de Consumo.
Nivel de seguridade.
Baixo.
17. Escola Galega de Consumo.
Finalidade.
Xestionar a nivel autonómico a Rede de Educación do Consumidor e os cursos e actividades de formación e educación que se imparten a través da Escola Galega de Consumo, do Instituto Galego de Consumo.
Usos previstos.
Manter unha relación actualizada dos participantes na Rede de Educación do Consumidor e dos cursos de formación, así como de coordinadores e relatores da Escola Galega de Consumo.
Procedemento de recollida de datos.
Folla de inscrición para participar na rede, nas actividades e cursos da Escola Galega de Consumo.
Estrutura básica.
Base de datos.
Tipos de datos.
De carácter identificativo: nome, DNI, enderezo, teléfono, correo electrónico e datos bancarios.
De carácter académico-profesional.
Cesións previstas.
A entidades públicas ou privadas relacionadas coas actuacións da Escola Galega de Consumo.
Órganos da Administración responsables do ficheiro.
Instituto Galego de Consumo.
Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro
Instituto Galego de Consumo.
Nivel de seguridade.
Baixo.
18. Laboratorio de consumo de Galicia.
Finalidade.
Dispoñer dunha base de datos que recolla as peticións de analíticas e consultas que se demandan no laboratorio de consumo.
Usos previstos.
Para xestionar as analíticas e consultas e a elaboración de estatística.
Procedemento de recollida de datos.
Folla de petición de análises ou consultas.
Estrutura básica.
Base de datos.
Tipos de datos.
De carácter identificativo: nome, enderezo, teléfono e correo electrónico.
Cesións previstas.
Ningunha.
Órganos da Administración responsables do ficheiro.
Instituto Galego de Consumo.
Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Instituto Galego de Consumo.
Nivel de seguridade.
Baixo.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de outubro de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE XUSTIZA, INTERIOR E ADMINISTRACIÓN
LOCAL